STGT บวก 3% โบรกฯเชียร์ “ซื้อ” เป้า 96.50 บ. อัพกำไรปีนี้แตะ 1.2 หมื่นล.
STGT บวก 3% โบรกฯเชียร์ “ซื้อ” เป้า 96.50 บ. อัพกำไรปีนี้แตะ 1.2 หมื่นล.
16 ธ.ค. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 15.22 น. อยู่ที่ระดับ 73.50 บาท บวก 2.25 บาท หรือ 3.16% สูงสุดที่ระดับ 74 บาท ต่ำสุดที่ระดับ 71.75 บาท ด้วยมูลค่าการซื้อขาย 1.34 พันล้านบาท

บล.เมย์แบงก์ กิมเอ็ง แนะนำ “ซื้อ” ราคาเป้าหมาย 96.50 บาท/หุ้น พร้อมปรับประมาณการกำไรปกติปี 2563-64 ขึ้น 91%/125% เป็น 1.20 และ 2.52 หมื่นล้านบาท  (9 เดือนแรกปี 63 ทำได้แล้ว 5.8 พันล้านบาท) หลักๆ มาจาก ASP ที่ดีกว่าคาด โดยสมมติฐานใหม่ปี 2563-64 จะเพิ่มขึ้น 75%/56% จากปีก่อนเป็น 34.00 และ 53.00 เหรียญ/1000 ชิ้น ตามลำดับ ส่วนปี 2566 กำไรปกติจะอ่อนตัวลง -22% จากปีก่อน จากคาด ASP ลดลง -30% สู่ 37.1 เหรียญ/ 1000 ชิ้น หลังอุปทานใหม่ทยอยเข้า และการไม่เร่งรีบแล้วของอุปสงค์